Jorge Moneo

Jorge Moneo Quintana (Gasteiz, Araba, 1988) arabar zinemagilea da.

Arte Ederretan lizentziaduna da Euskal Herriko Unibertsitatean. Horrez gain, Sormenezko Dokumentalaren Teoriari eta Praktikari buruzko masterra burutu zuen Bartzelonako Unibertsitate Autonomoan. Bere lanak hainbat nazioarteko jaialdietan programatu izan dira eta hainbatetan ere sarituak izan dira.

Horien artean, ‘Orbainak’ filma 2019ko Filmadrid jaialdian saritua izan zen eta Nazioarteko Epaimahaiaren Aipamen Berezia jaso zuen Bartzelonako 2019ko L'Alternativa  zinemaldian.

'Begiak Hesteko Artean' ('In Ictu Oculi' bezala ere ezaguna) Punto de Vista - Nafarroako Zinema Dokumentalaren Nazioarteko Jaialdiaren 2020ko edizioan Publikoaren Sari Berezia jaso zuen, eta Alcances - Cadizeko Zinema Dokumentalaren Jaialdiaren urte bereko edizioko Film Labur Onenaren Saria. Gidoi onenaren saria ere jaso zuen Euskal Zine Bileraren 44. edizioan (Lekeitio) eta XXV. Cortada (Vitoria-Gasteiz) jaialdiko ‘Gureak’ saria, eta baita ere Zuzendari Onenaren urrezko gezia RIBALTA Experimental Film Festival-en (Italia). Era berean, film honek Shorts México jaialdiko Epaimahaiaren Ohorezko Aipamena jaso zuen Iberoamerikako Dokumental Lehian, eta  Kroaziako SVARF - Split International Videoart Festival-eko Epaimahaiaren Aipamen Berezia ere bai.

'Exergo' filmak ZalabDocs Award saria jaso zuen Sardiniako Cagliari Essay Film Festivalean 2024an.
 Filmografia 
 Dokumentalgintza 
 Urtea Izenburua Oharrak2024Exergo2023Phantasia2020Begiak Hesteko Artean 2019 Orbainak 2017 La Ciutat Interior Zuzendarikidea

 Zinemagintza 
 Urtea Izenburua Oharrak2020Begirada Film kolektiboa. Hainbat zuzendari.

 Erreferentziak 

 Kanpo estekak 

Kategoria:Euskal Herriko dokumentalgileak
Kategoria:Gasteiztarrak
Kategoria:Bartzelonako Unibertsitate Autonomoko ikasleak